ADDYSG, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Addysg (Ffioedd a Dyfarniadau) (Cymru) 2007. 2 Daw'r Rheoliadau hyn i rym ar 31 Awst 2007 ac y maent yn gymwys o ran Cymru. Dehongli 2 1 Yn y Rheoliadau hyn— mae “addysg” (“ education ”) yn cynnwys ymchwil ôl-raddedig, heblaw yng nghwrs cyflogaeth; ystyr “ Ardal Economaidd Ewropeaidd ” (“ European Economic Area ”) yw'r ardal a ffurfir gan Wladwriaethau'r AEE; ystyr “blwyddyn academaidd” (“ academic year ”) yw'r cyfnod o ddeuddeng mis yn dechrau ar 1 Ionawr, 1 Ebrill, 1 Gorffennaf neu 1 Medi yn y flwyddyn galendr pan y mae blwyddyn academaidd y cwrs o dan sylw yn dechrau ynddi, yn dibynnu ar a yw'r flwyddyn academaidd honno'n dechrau ar neu ar ôl 1 Ionawr a chyn 1 Ebrill, ar neu ar ôl 1 Ebrill a chyn 1 Gorffennaf, ar neu ar ôl 1 Gorffennaf a chyn 1 Awst, neu ar neu ar ôl 1 Awst ac ar neu chyn 31 Rhagfyr, yn eu trefn; ystyr “ CCAUC ” (“ HEFCW ”) yw Cyngor Cyllido Addysg Uwch Cymru ; ystyr “cyflogaeth” (“ employment ”) yw cyflogaeth lawnamser neu ran-amser: ystyr “darparwr hyfforddiant” (“ training provider ”) yw person sy'n darparu hyfforddiant i aelodau o weithlu'r ysgolion o dan Ran 3 o Ddeddf 2005 ; ystyr “ Deddf 2005 ” (“ the 2005 Act ”) yw Deddf Addysg 2005 ; ystyr “dyfarniad” (“ award ”) yw dyfarniad ffioedd neu ddyfarniad cynhaliaeth neu'r ddau; ystyr “dyfarniad addysg ôl-orfodol” (“ post-compulsory education award ”) yw ysgoloriaeth, arddangostal, bwrsari neu lwfans arall a roddir gan awdurdod addysg lleol o dan Reoliadau Awdurdodau Addysg Lleol (Dyfarndaliadau Addysg Ôl-orfodol) (Cymru) 2002 ; ystyr “dyfarniad cynhaliaeth” (“ maintenance award ”) yw unrhyw ddyfarniad heblaw dyfarniad ffioedd; ystyr “dyfarniad ffioedd” (“ fees award ”) yw dyfarniad sydd yn unig ar gyfer unrhyw ffioedd sy'n daladwy, gan eithrio unrhyw elfen o'r ffioedd hynny sy'n dâl cynhaliaeth; ystyr “y Undeb Ewropeaidd ” (“ European Community ”) yw'r diriogaeth a ffurfir gan Aelod-wladwriaethau'r Undeb Ewropeaidd , fel y'i chyfansoddir o bryd i'w gilydd; ystyr “tiriogaethau tramor” (“ overseas territories ”) yw Anguilla; Aruba; Bermuda, Tiriogaeth Antarctig Prydain; Tiriogaeth Brydeinig Cefnfor India; Ynysoedd Prydeinig y Wyryf; Ynysoedd Cayman; Ynysoedd Falkland; Ynysoedd Ffaröe; Polynesia Ffrengig, St-Barthélemy ; Tiriogaethau Deheuol ac Antarctig Ffrainc; Gibraltar; Mayotte; Kalaallit Nunaat (Greenland); Montserrat; Antilles yr Iseldiroedd (Bonaire, Curaçao, Saba, Sint Eustatius a Sint Maarten); Ynysoedd Pitcairn, Henderson, Ducie ac Oeno; Ynysoedd De Georgia a De Sandwich; St Helena a Thiriogaethau Dibynnol (Ynysoedd Ascension a Tristan de Cunha); St Pierre et Miquelon; Tiriogaeth Caledonia Newydd a Thiriogaethau Dibynnol; Ynysoedd Turks a Caicos a Wallis a Futuna; ystyr “ tiriogaethau tramor Prydeinig penodedig ” (“ specified British overseas territories ”) yw Anguilla; Bermuda; Tiriogaeth Antarctig Prydain; Tiriogaeth Brydeinig Cefnfor India; Ynysoedd Prydeinig y Wyryf; Ynysoedd Cayman; Ynysoedd Falkland; Gibraltar; Montserrat; Ynysoedd Pitcairn, Henderson, Ducie ac Oeno; Ynysoedd De Georgia a De Sandwich; St Helena a Thiriogaethau Dibynnol (Ynys Ascension a Tristan da Cunha); ac Ynysoedd Turks a Caicos; ystyr “ yr Ynysoedd ” (“ the Islands ”) yw Ynysoedd y Sianel ac Ynys Manaw. 2 Er gwaethaf adran 11 o Ddeddf Dehongli 1978 ni fydd adran 3(2) o Ddeddf Addysg (Ffioedd a Dyfarniadau) 1983 (lle mae'r cyfeiriadau at y Deyrnas Unedig yn cynnwys cyfeiriadau at yr Ynysoedd) yn gymwys at ddibenion dehongli'r Rheoliadau hyn. 3 At ddibenion y Rheoliadau hyn, mae “rhiant” (“parent”) yn cynnwys gwarcheidwad neu unrhyw berson arall sydd â chyfrifoldeb rhiant dros blentyn, ac unrhyw berson sydd yn gofalu am blentyn, a dylid dehongli “plentyn” (“child”) yn unol â hynny. 4 At ddibenion y Rheoliadau hyn, dylid trin person fel petai'n preswylio fel arfer yng Nghymru, Prydain Fawr, y Deyrnas Unedig, y Deyrnas Unedig a'r Ynysoedd , yn y diriogaeth a ffurfir gan y Deyrnas Unedig, yr Ynysoedd a Gweriniaeth Iwerddon , yn y diriogaeth a ffurfir gan y Deyrnas Unedig, Gibraltar, yr Ardal Economaidd Ewropeaidd a’r Swistir , yn y diriogaeth a ffurfir gan y Deyrnas Unedig, yr Ardal Economaidd Ewropeaidd, y Swistir a’r tiriogaethau tramor , y diriogaeth a ffurfir gan y Deyrnas Unedig, yr Ynysoedd a’r tiriogaethau tramor Prydeinig penodedig , neu yn y diriogaeth a ffurfir gan y Deyrnas Unedig, yr Ardal Economaidd Ewropeaidd, y Swistir, Twrci a’r tiriogaethau tramor , pe byddai wedi bod yn preswylio felly oni- a ei fod ef; b bod ei briod neu ei bartner sifil; c bod ei riant; neu ch yn achos perthynas uniongyrchol dibynnol yn y llinach esgynnol, ei blentyn neu briod neu bartner sifil ei blentyn, mewn cyflogaeth dros dro neu wedi bod mewn cyflogaeth felly y tu allan i'r ardal dan sylw. 5 At ddibenion paragraff (4), mae cyflogaeth dros dro yn cynnwys— a yn achos aelodau o lynges, o fyddin neu o awyrlu rheolaidd y Goron, unrhyw gyfnod pan fônt yn gwasanaethu fel aelodau o'r lluoedd hynny y tu allan i'r Deyrnas Unedig; aa yn achos aelodau o luoedd arfog rheolaidd Gweriniaeth Iwerddon, unrhyw gyfnod pan fônt yn gwasanaethu fel aelodau o’r lluoedd hynny y tu allan i’r diriogaeth a ffurfir gan y Deyrnas Unedig, yr Ynysoedd a Gweriniaeth Iwerddon; b yn achos aelodau o luoedd arfog rheolaidd Gwladwriaeth AEE neu'r Swistir, unrhyw gyfnod pan fônt yn gwasanaethu fel aelodau o'r lluoedd hynny y Deyrnas Unedig, Gibraltar, yr Ardal Economaidd Ewropeaidd a'r Swistir; ac c yn achos aelodau o luoedd arfog rheolaidd Twrci, unrhyw gyfnod pan fônt yn gwasanaethu fel aelodau o'r lluoedd hynny y Deyrnas Unedig, Gibraltar, yr Ardal Economaidd Ewropeaidd, y Swistir a Thwrci. 6 At ddibenion rheoliadau 6, 7 ac 8, dylid trin person fel petai'n preswylio fel arfer yng Nghymru, Prydain Fawr, y Deyrnas Unedig, y Deyrnas Unedig a'r Ynysoedd , yn y diriogaeth a ffurfir gan y Deyrnas Unedig, yr Ynysoedd a Gweriniaeth Iwerddon , yn y diriogaeth a ffurfir gan y Deyrnas Unedig, Gibraltar, yr Ardal Economaidd Ewropeaidd a’r Swistir , yn y diriogaeth a ffurfir gan y Deyrnas Unedig, yr Ardal Economaidd Ewropeaidd, y Swistir a’r tiriogaethau tramor , y diriogaeth a ffurfir gan y Deyrnas Unedig, yr Ynysoedd a’r tiriogaethau tramor Prydeinig penodedig , neu yn y diriogaeth a ffurfir gan y Deyrnas Unedig, Gibraltar, yr Ardal Economaidd Ewropeaidd, y Swistir a Thwrci , pe byddai'r wedi bod yn preswylio felly oni bai- a ei fod ef; b bod ei briod neu ei bartner sifil; c bod ei riant; neu ch yn achos perthynas uniongyrchol dibynnol yn y llinach esgynnol, ei blentyn neu briod neu bartner sifil ei blentyn, yn cael addysg lawnamser dros dro y tu allan i'r ardal dan sylw. 7 At ddibenion y Rheoliadau hyn, ystyrir mae ardal ac eithrio’r Deyrnas Unedig neu Gibraltar — a nad oedd gynt yn rhan o'r Undeb Ewropeaidd nac o'r Ardal Economaidd Ewropeaidd; ond b sydd ar unrhyw adeg cyn neu ar ôl i'r Rheoliadau hyn ddod i rym, wedi dod yn rhan o'r naill neu'r llall o'r ardaloedd hyn, neu o'r ddwy ohonynt, i gael ei hystyried fel petai wedi bod erioed yn rhan o'r Ardal Economaidd Ewropeaidd. 8 . . . . . . . . . . . . . . . . . . . . . . . . . . . . . . . . Gweithredoedd cyfreithlon 3 1 Os oes gwahaniaethu yn codi o ganlyniad i hepgor y cyfan neu ran o unrhyw ffi (ar sail caledi ariannol neu fel arall), ni fydd dim sydd yn y Rheoliadau hyn yn cael ei ddehongli fel pe bai'n gwneud y gwahaniaethu hwnnw yn anghyfreithlon, pe bai wedi bod yn gyfreithlon oni fyddai'r Rheoliadau hyn wedi eu gwneud. 2 Os oes gwahaniaethu yn codi o ganlyniad i unrhyw reol cymhwyster ar gyfer dyfarniad, ni fydd dim sydd yn y Rheoliadau hyn yn cael ei ddehongli fel pe bai'n gwneud y gwahaniaethu hwnnw yn anghyfreithlon, pe bai wedi bod yn gyfreithlon oni fyddai'r Rheoliadau hyn wedi eu gwneud. Codi ffioedd 4 1 Yn ddarostyngedig i baragraff (1B), mae’n gyfreithlon i’r sefydliadau y cyfeirir atynt ym mharagraff (3) godi ffioedd uwch yn achos person nad yw’n dod o fewn unrhyw un neu ragor o’r canlynol— a paragraffau 2, 2A, 3, 4, 4A, 4B, 4C, 5, 6A, 7A, 8A, 9A, 9B, 9BA, 9C, 9D, 9E, 10A, 11A neu 12A o’r Atodlen; neu b paragraffau 6, 7, 8, 9, 10, 11 neu 12 o’r Atodlen pan fo paragraff (1A) yn gymwys, nag yn achos person sy’n dod o fewn unrhyw un neu ragor o’r paragraffau hynny. 1A Mae’r paragraff hwn yn gymwys— a mewn cysylltiad â chwrs sy’n dechrau cyn 1 Awst 2021, pan ddaeth person (“ A ”) o fewn unrhyw un neu ragor o baragraffau 6, 7, 8, 9, 10, 11 neu 12 o’r Atodlen mewn perthynas â blwyddyn academaidd o’r cwrs sy’n dechrau cyn 1 Awst 2021; a b pan fo A yn atebol am ffioedd mewn cysylltiad ag— i y cwrs hwnnw, neu ii cwrs a ddarperir gan sefydliad y cyfeirir ato ym mharagraff (3) y mae A yn trosglwyddo iddo o’r cwrs hwnnw yn unol â rheoliadau a wneir o dan adran 22 o Ddeddf Addysgu ac Addysg Uwch 1998. 1B Mewn perthynas â chwrs sy’n dechrau ar neu ar ôl 1 Ionawr 2028, mae paragraff (1) yn cael effaith fel pe bai paragraffau 8A, 9B a 9BA wedi eu hepgor o baragraff (1)(a). 2 At ddibenion y rheoliad hwn, mae person yn dod o fewn paragraff o’r Atodlen os yw'n dod o’i fewn ar ddiwrnod cyntaf blwyddyn academaidd y cwrs. 3 Y sefydliadau y cyfeirir atynt yn y paragraff hwn yw'r sefydliadau— a sydd o fewn y sector addysg uwch, gan gynnwys coleg, ysgol neu neuadd sy'n rhan o sefydliad o'r fath; b sydd o fewn y sector addysg bellach: c sy'n ddarparwyr hyfforddiant ac yn cael cymorth ariannol o dan adran 86 o Ddeddf 2005; ch sy'n darparu addysg bellach ac a gynhelir gan awdurdod addysg lleol. 4 Nid yw'r rheoliad hwn yn gwneud yn gyfreithlon codi ffi sydd yn anghyfreithlon oherwydd adran 10 o Ddeddf Addysg Uwch (Cymru) 2015 Dyfarniadau gan awdurdodau addysg lleol 5 1 Yn ddarostyngedig i baragraff (4), Bydd yn gyfreithlon i awdurdod addysg lleol fabwysiadu rheolau cymhwyster ar gyfer dyfarniadau o dan adrannau 1(6) neu 2 o Ddeddf Addysg 1962 neu ar gyfer dyfarniadau addysg ôl-orfodol— a nad ydynt yn ystyried rheoliad 2(4); b sy’n cyfyngu cymhwyster yn achos dyfarniadau ffioedd i’r personau hynny sy’n dod o fewn unrhyw un neu ragor o’r canlynol— i paragraffau 2, 2A, 3, 4, 4A, 4B, 4C, 5, 6A, 7A, 8A, 9A, 9B, 9BA, 9C, 9D, 9E, 10A, 11A neu 12A o’r Atodlen, neu ii paragraffau 6, 7, 8, 9, 10, 11 neu 12 o’r Atodlen pan fo paragraff (2) yn gymwys; c sy’n cyfyngu cymhwyster yn achos dyfarniadau cynhaliaeth i’r personau hynny sy’n dod o fewn unrhyw un neu ragor o’r canlynol— i paragraffau 2, 3, 4, 4A, 4B, 4C, 5, 6A, 7A, 8A, 9B, 9BA, 10A, 11A neu 12A o’r Atodlen, neu ii paragraffau 6, 7, 8, 10, 11 neu 12 o’r Atodlen pan fo paragraff (3) yn gymwys. 2 Mae’r paragraff hwn yn gymwys— a mewn cysylltiad â chwrs sy’n dechrau cyn 1 Awst 2021, pan oedd person (“ A ”) yn gymwys i gael dyfarniad yn rhinwedd dod o fewn unrhyw un neu ragor o baragraffau 6, 7, 8, 9, 10, 11 neu 12 o’r Atodlen mewn perthynas â blwyddyn academaidd o’r cwrs hwnnw sy’n dechrau cyn 1 Awst 2021, a b pan fo cymhwyster A ar gyfer dyfarniad yn cael ei asesu mewn perthynas â’r cwrs hwnnw. 3 Mae’r paragraff hwn yn gymwys— a mewn cysylltiad â chwrs sy’n dechrau cyn 1 Awst 2021, pan oedd person (“ A ”) yn gymwys i gael dyfarniad yn rhinwedd dod o fewn unrhyw un neu ragor o baragraffau 6, 7, 8, 10, 11 neu 12 o’r Atodlen mewn perthynas â blwyddyn academaidd o’r cwrs hwnnw sy’n dechrau cyn 1 Awst 2021, a b pan fo cymhwyster A ar gyfer dyfarniad yn cael ei asesu mewn perthynas â’r cwrs hwnnw. 4 Mewn perthynas â chwrs sy’n dechrau ar neu ar ôl 1 Ionawr 2028, mae paragraff (1) yn cael effaith fel pe bai paragraffau 8A, 9B a 9BA wedi eu hepgor o baragraffau (1)(b)(i) ac (1)(c)(i). Taliadau gan CCAUC i ddarparwyr hyfforddiant 6 1 Mae paragraff (2) yn gymwys pan fo CCAUC, o dan adran 86 o Ddeddf 2005, yn rhoi grantiau, benthyciadau neu daliadau eraill i ddarparwr hyfforddiant. 2 Yn ddarostyngedig i baragraff (5), mae’n gyfreithlon i CCAUC fabwysiadu rheolau cymhwyster ar gyfer dyfarniadau a roddir gan y darparwr hyfforddiant sy’n cyfyngu cymhwyster i’r personau hynny sy’n dod o fewn unrhyw un neu ragor o’r canlynol— a paragraffau 2, 2A, 3, 4, 4A, 4B, 4C, 5, 6A, 7A, 8A, 9A, 9B, 9BA, 9C, 9D, 9E, 10A, 11A neu 12A o’r Atodlen, neu b paragraffau 6, 7, 8, 9, 10, 11 neu 12 o’r Atodlen pan fo paragraff (4) yn gymwys. 3 Yn ddarostyngedig i baragraff (5), mae’n gyfreithlon i ddarparwr hyfforddiant sy’n cael grantiau, benthyciadau neu daliadau eraill o dan adran 86 o Ddeddf 2005 fabwysiadau rheolau cymhwyster ar gyfer dyfarniadau sy’n cyfyngu cymhwyster i’r personau hynny sy’n dod o fewn unrhyw un neu ragor o’r canlynol— a paragraffau 2, 2A, 3, 4, 4A, 4B, 4C, 5, 6A, 7A, 8A, 9A, 9B, 9BA, 9C, 9D, 9E, 10A, 11A neu 12A o’r Atodlen, neu b paragraffau 6, 7, 8, 9, 10, 11 neu 12 o’r Atodlen pan fo paragraff (4) yn gymwys. 4 Mae’r paragraff hwn yn gymwys— a mewn cysylltiad â hyfforddiant sy’n dechrau cyn 1 Awst 2021, pan oedd person (“ A ”) yn gymwys i gael dyfarniad yn rhinwedd dod o fewn unrhyw un neu ragor o baragraffau 6, 7, 8, 9, 10, 11 neu 12 o’r Atodlen mewn perthynas â blwyddyn academaidd sy’n dechrau cyn 1 Awst 2021, a b pan fo cymhwyster A ar gyfer dyfarniad yn cael ei asesu mewn perthynas â’r hyfforddiant hwnnw. 5 Mewn perthynas â hyfforddiant sy’n dechrau ar neu ar ôl 1 Ionawr 2028, mae paragraffau (2) a (3) yn cael effaith fel pe bai paragraffau 8A, 9B a 9BA wedi eu hepgor o baragraffau (2)(a) a (3)(a). Taliadau gan CCAUC 7 1 Mae paragraff (2) yn gymwys pan fo CCAUC yn rhoi grantiau, benthyciadau neu daliadau eraill o dan adran 65 o Ddeddf Addysg Bellach ac Uwch 1992 i sefydliad at ddiben hyfforddi myfyrwyr (ac eithrio ar gwrs sy’n arwain at radd gyntaf) i addysgu personau dros yr oedran ysgol gorfodol. 2 Yn ddarostyngedig i baragraff (5), mae’n gyfreithlon i CCAUC fabwysiadu rheolau cymhwyster ar gyfer dyfarniadau i’w rhoi i’r myfyrwyr sy’n cyfyngu cymhwyster i’r personau hynny sy’n dod o fewn unrhyw un neu ragor o’r canlynol— a paragraffau 2, 2A, 3, 4, 4A, 4B, 4C, 5, 6A, 7A, 8A, 9A, 9B, 9BA, 9C, 9D, 9E, 10A, 11A neu 12A o’r Atodlen, neu b paragraffau 6, 7, 8, 9, 10, 11 neu 12 o’r Atodlen pan fo paragraff (4) yn gymwys. 3 Yn ddarostyngedig i baragraff (5), mae’n gyfreithlon i sefydliad y mae CCAUC yn talu grantiau, benthyciadau neu daliadau eraill iddo at y diben a ddisgrifir ym mharagraff (1) fabwysiadau rheolau cymhwyster ar gyfer dyfarniadau sy’n cyfyngu cymhwyster i’r personau hynny sy’n dod o fewn unrhyw un neu ragor o’r canlynol— a paragraffau 2, 2A, 3, 4, 4A, 4B, 4C, 5, 6A, 7A, 8A, 9A, 9B, 9BA, 9C, 9D, 9E, 10A, 11A neu 12A o’r Atodlen; neu b paragraffau 6, 7, 8, 9, 10, 11 neu 12 o’r Atodlen pan fo paragraff (4) yn gymwys. 4 Mae’r paragraff hwn yn gymwys— a mewn cysylltiad â hyfforddiant sy’n dechrau cyn 1 Awst 2021, pan oedd person (“ A ”) yn gymwys i gael dyfarniad yn rhinwedd dod o fewn unrhyw un neu ragor o baragraffau 6, 7, 8, 9, 10, 11 neu 12 o’r Atodlen mewn perthynas â blwyddyn academaidd sy’n dechrau cyn 1 Awst 2021, a b pan fo cymhwyster A ar gyfer dyfarniad yn cael ei asesu mewn perthynas â’r hyfforddiant hwnnw. 5 Mewn perthynas â hyfforddiant sy’n dechrau ar neu ar ôl 1 Ionawr 2028, mae paragraffau (2) a (3) yn cael effaith fel pe bai paragraffau 8A, 9B a 9BA wedi eu hepgor o baragraffau (2)(a) a (3)(a). 6 Ym mharagraff (1), mae i “oedran ysgol gorfodol” yr ystyr a roddir i “compulsory school age” yn adran 8 o Ddeddf Addysg 1996. Taliadau gan Weinidogion Cymru 8 1 Yn ddarostyngedig i baragraff (4), mae’n gyfreithlon i Weinidogion Cymru fabwysiadu rheolau cymhwyster ar gyfer dyfarniadau gan sefydliad y maent yn rhoi grantiau, benthyciadau neu daliadau eraill iddo o dan adran 34 o Ddeddf Dysgu a Sgiliau 2000 sy’n cyfyngu cymhwyster i’r personau hynny sy’n dod o fewn unrhyw un neu ragor o’r canlynol— a paragraffau 2, 2A, 3, 4, 4A, 4B, 4C, 5, 6A, 7A, 8A, 9A, 9B, 9BA, 9C, 9D, 9E, 10A, 11A neu 12A o’r Atodlen, neu b paragraffau 6, 7, 8, 9, 10, 11 neu 12 o’r Atodlen pan fo paragraff (3) yn gymwys. 2 Yn ddarostyngedig i baragraff (4), mae’n gyfreithlon i sefydliad y mae Gweinidogion Cymru yn talu grantiau, benthyciadau neu daliadau eraill iddo o dan adran 34 o Ddeddf Dysgu a Sgiliau 2000 fabwysiadau rheolau cymhwyster ar gyfer dyfarniadau sy’n cyfyngu cymhwyster i’r personau hynny sy’n dod o fewn unrhyw un neu ragor o’r canlynol— a paragraffau 2, 2A, 3, 4, 4A, 4B, 4C, 5, 6A, 7A, 8A, 9A, 9B, 9BA, 9C, 9D, 9E, 10A, 11A neu 12A o’r Atodlen, neu b paragraffau 6, 7, 8, 9, 10, 11 neu 12 o’r Atodlen pan fo paragraff (3) yn gymwys. 3 Mae’r paragraff hwn yn gymwys— a pan oedd person (“ A ”) yn gymwys i gael dyfarniad yn rhinwedd dod o fewn unrhyw un neu ragor o baragraffau 6, 7, 8, 9, 10, 11 neu 12 o’r Atodlen mewn perthynas â blwyddyn academaidd sy’n dechrau cyn 1 Awst 2021, a b pan fo cymhwyster A ar gyfer dyfarniad yn cael ei asesu. 4 Mewn perthynas â dyfarniad a wneir ar neu ar ôl 1 Ionawr 2028, mae paragraffau (1) a (2) yn cael effaith fel pe bai paragraffau 8A, 9B a 9BA wedi eu hepgor o baragraffau (1)(a) a (2)(a). Dirymu 9 1 Dirymir y Rheoliadau canlynol o ran Cymru— a Rheoliadau Addysg (Ffioedd a Dyfarniadau) 1997 ; b Rheoliadau Addysg (Ffioedd a Chymorth i Fyfyrwyr) (Y Swistir) 2003 ; c Rheoliadau Addysg (Ffioedd a Dyfarniadau) (Diwygio) 2006 ; ac ch Rheoliadau Addysg (Ffioedd a Dyfarniadau) (Diwygio) (Cymru) 2006 . Jane E. Hutt Y Gweinidog dros Blant, Addysg, Dysgu Gydol Oes a Sgiliau, un o Weinidogion Cymru 4 Awst 2007